Jinħareġ il-permess għall-Park Nazzjonali f'Ta' Qali Il-Ministru għat-Trasport, Infrastruttura u Proġetti Kapitali Ian Borg ħabbar li ħareġ il-permess għall-Park Nazzjonali ġewwa Ta' Qali. Qal li jinsab kommess li jwassal għand in-nies dan il-proġett importanti. Fit-tħabbrija ta' dan il-proġett kien intqal li dan se jkun spazju miftuħ ta' 450,000 metru kwadru, b'investiment ta' €20 miljun. Il-Ministru Borg kien qal li dan se jkun post fejn il-familji jkunu jistgħu jqattgħu ġurnata sħiħa, hekk kif jgħixu esperjenza wara l-oħra f'post trankwill 'il bogħod mill-ħajja mgħaġġla ta' kuljum, proġett favur aktar bilanċ bejn ix-xogħol u l-ħajja.